също е показател за вероятността поведението на Индия по отношение на ценообразуването да бъде възпроизведено на пазара на Съюза.
 (184)
 Например понастоящем в Аржентина, Бразилия и Съединените американски щати са в сила мерки за търговска защита срещу вноса от Индия (27). Ограниченията на тези експортни пазари за Индия са друг показател за вероятното насочване към пазара на Съюза, ако се допусне срокът на действие на мерките да изтече.
 (185)
 Някои заинтересовани страни заявиха, че Канадският съд за международна търговия (Canadian International Trade Tribunal) наскоро е премахнал мерките за търговска защита върху PET от Китай, Индия, Оман и Пакистан, като е посочил, че „дъмпингът и субсидирането на горепосочените стоки с произход от или изнесени от Китай и Индия ... не са причинили вреда и не заплашват да причинят вреда на местната промишленост.“ (28).
 (186)
 Комисията отбелязва, че тази констатация от страна на Канадския съд за международна търговия е била ограничена до фактите и обстоятелствата, свързани с проведеното от канадските органи разследване. Констатациите от антидъмпинговите/антисубсидийните разследвания за друг пазар и в различен момент във времето, извършени от различен орган, са специфични за съответния пазар и засегнатата промишленост. Тези констатации нямат отношение към пазара на Съюза, нито към настоящото разследване в рамките на прегледа. Въз основа на това аргументът на страните трябваше да бъде отхвърлен.
 (187)
 След разгласяването една от заинтересованите страни заяви, че подходът на Комисията по отношение на разследванията на трети държави не е последователен, тъй като тя е третирала отрицателната констатация на Канадския съд за международна търговия по различен начин в сравнение с посочените в съображение 184 съществуващи мерки в Аржентина, Бразилия и Съединените американски щати.
 (188)
 Следва да се отбележи, че съществуването на ограничителни търговски мерки в други трети държави по отношение на износа на PET от Индия не може да бъде оспорено, и че те ограничават износа на PET от Индия за тези държави. Що се отнася до твърденията във връзка с констатациите на Канадския съд за международна търговия, следва да се отбележи, че компетентността на Канадския съд за международна търговия в разследванията, свързани с търговска защита, се отнася до определянето на вредата за вътрешния пазар, докато Агенцията на канадските гранични служби (Canada Border Services Agency) е компетентна по отношение на констатациите за наличието на дъмпинг и субсидиране в Канада. В рамките на тази процедура Агенцията на канадските гранични служби стигна до заключението, че индийският внос в Канада действително се е извършвал на дъмпингови и субсидирани цени, както и че те са подбивали цените на канадския вътрешен пазар. Канадският съд за международна търговия обаче не е приел, че тези цени са били вредоносни за местната канадска промишленост. Следователно заключенията на Канадския съд за международна търговия са свързани с пазара и положението на промишлеността на канадския пазар за този конкретен период и поради това не са от значение за състоянието на пазара на Съюза по време на РПП в рамките на настоящото разследване. В същото време заключението на Агенцията на канадските гранични служби, че индийските износители са продължили да изнасят на дъмпингови и субсидирани цени, може да представлява елемент